1. ปัจจัยความเสี่ยง

ปัจจัยความเสี่ยงที่บริษัทฯได้นำเสนอนี้ไม่ได้เป็นเฉพาะปัจจัยเสี่ยงที่เกิดขึ้นในปัจจุบันเท่านั้นแต่ยังรวมถึงความเสี่ยงที่ยังไม่ได้เกิดขึ้น
ซึ่งอาจจะก่อให้เกิดผลกระทบต่อการดำเนินงานของบริษัทฯ
ถ้ามีเหตุการณ์ซึ่งทำให้ความเสี่ยงดังกล่าวเกิดขึ้นจริง ธุรกิจ เงื่อนไขทางการเงิน
หรือการปฏิบัติงานอาจจะได้รับผลกระทบ

1.  ปัจจัยความเสี่ยงจากการกู้ยืมเงินระยะสั้น

บริษัทฯได้มีการจัดการด้านการเงินเพื่อการดำเนินกิจการของบริษัทฯ โดยการจัดหาเงินทุน
รวมถึงการใช้กำไรสะสมของบริษัทฯและการกู้ยืมระยะสั้นจากสถาบันการเงิน
ซึ่งอาจก่อให้เกิดความเสี่ยงต่อบริษัทฯ ด้านอัตราดอกเบี้ยและสภาพคล่องของตลาด
อย่างไรก็ตามเนื่องจากสินทรัพย์และหนี้สินทางการเงินส่วนใหญ่มีอัตราดอกเบี้ยที่ปรับขึ้นลงตามอัตราตลาด
หรือมีอัตราดอกเบี้ยคงที่ซึ่งใกล้เคียงกับอัตราตลาดในปัจจุบัน
ความเสี่ยงจากอัตราดอกเบี้ยของบริษัทฯและบริษัทฯย่อยจึงอยู่ในระดับที่ต่ำ

เพื่อลดความเสี่ยงจากการพึ่งพาเงินกู้ระยะสั้นจากสถาบันการเงินเพื่อใช้ในการดำเนินกิจการ
บริษัทฯ
จึงใช้เงินกู้ระยะยาวมาเป็นเงินทุนหมุนเวียนให้กับบริษัทฯเพื่อสร้างความแข็งแกร่งให้กับงบดุง ณ
วันที่ 31 ธันวาคม 2550 บริษัทฯยังคงมียอดเงินกู้ระยะยาวคงเหลือ 34.29 ล้านเหรียญสหรัฐ
หรือเท่ากับ 1,131.57 ล้านบาท อย่างไรก็ตามบริษัทฯ
ยังคงเฝ้าระวังถึงความเสี่ยงที่อาจจะเกิดขึ้นจากการกู้ยืมระยะสั้น ดังนั้น
บริษัทฯจึงได้มีการออกใบสำคัญแสดงสิทธิเพื่อซื้อหุ้นสามัญของบริษัทฯ (CCET-W1)
เพื่อเป็นทางเลือกหนึ่งสำหรับการจัดหาเงินทุนของบริษัทฯ ปัจจุบันยังคงมียอด CCET-W1 คงเหลือ
686,454,462 หน่วย หรือคิดเป็นจำนวนเงิน 3,432,272,310 บาท (อัตราการใช้สิทธิ 1
ใบสำคัญแสดงสิทธิ ต่อ 1.03389 หุ้นสามัญ และราคาใช้สิทธิ 4.8326 บาทต่อหุ้น)
ใบสำคัญแสดงสิทธิจะมีอายุถึง วันที่ 18 เมษายน 2552 และ ณ วันที่ 28 กันยายน 2550
บริษัทได้ออกใบสำคัญแสดงสิทธิอายุ 3 ปี (ESOP) ให้แก่พนักงาน จำนวนทั้งสิ้น 156,000,000
หน่วย ในอัตราการใช้สิทธิ 1 ใบสำคัญแสดงสิทธิ ต่อ 1 หุ้นสามัญ และราคาใช้สิทธิ 1 บาทต่อหุ้น
ใบสำคัญแสดงสิทธิ (CCET- W2) จะมีอายุถึงวันที่ 28 กันยายน 2553
การใช้สิทธิของใบสำคัญแสดงสิทธิเหล่านี้จะช่วยสนับสนุนในการหาเงินทุนของบริษัทฯ

2.  ปัจจัยความเสี่ยงจากความผันผวนของอัตราแลกเปลี่ยน

สำหรับปี 2550 ค่าเงินบาทมีการแข็งค่าขึ้นอย่างมากเมื่อเปรียบเทียบกับเงินดอลล่าร์สหรัฐ
บริษัทฯได้ดำเนินธุรกิจเป็นธุรกิจระหว่างประเทศ
ดังนั้นบริษัทฯจึงมีความเสี่ยงจากความผันผวนของอัตราแลกเปลี่ยน โดยเฉพาะสกุลเงินเหรียญสหรัฐฯ
บริษัทฯจึงได้มีการบริหารอัตราแลกเปลี่ยนโดยการจับคู่ระหว่างรายได้และต้นทุนที่มีสกุลเงินเดียวกันซึ่งสามารถลดความเสี่ยงในด้านอัตราแลกเปลี่ยนไปได้ส่วนหนึ่ง
การป้องกันความเสี่ยงส่วนหนึ่งที่เกิดจาก Naturally hedged แล้วและยังมีการทำ currency
forward และ currency option เพื่อป้องกันอัตราแลกเปลี่ยนที่ผันผวน
(รายละเอียดสามารถดูได้จาก งบการเงิน หัวข้อ Derivative Instruments)

3.  ปัจจัยความเสี่ยงจากการขาดแคลนแรงงานที่มีความเชี่ยวชาญพิเศษ

ธุรกิจของบริษัทฯ
ขึ้นอยู่กับความสำเร็จของความสามารถในการดึงดูดและรักษาแรงงานที่มีความเชี่ยวชาญพิเศษ
ตลาดสำหรับผู้ทำงานที่มีความสามารถสูงในธุรกิจนี้ค่อนข้างจะมีการแข่งขันสูง ถ้าบริษัทฯ
ไม่สามารถที่จะรักษาบุคคลที่มีความสามารถเหล่านี้ไว้ได้ ความสามารถในการพัฒนา
การประสบผลสำเร็จในการนำเสนอและผลิตสินค้า
รวมทั้งการบริการที่ดีให้แก่ลูกค้าอาจได้รับผลกระทบ

ด้วยเหตุนี้ ณ วันที่ 28 กันยายน 2550 บริษัทได้ออกใบสำคัญแสดงสิทธิอายุ 3 ปี (ESOP)
จำนวนทั้งสิ้น 156,000,000 หน่วย ให้แก่พนักงาน ทั้งนี้รวมถึงพนักงานใหม่
ที่มีความเชี่ยวชาญทางด้านวิจัยและพัฒนา และด้านวิศวกร
ผู้ที่สามารถสร้างความก้าวหน้าให้กับบริษัทได้ในระยะยาว

4.  ปัจจัยความเสี่ยงจากการเปลี่ยนแปลงของวงจรชีวิตผลิตภัณฑ์และเทคโนโลยีในการผลิต

เนื่องจากการเป็นบริษัทฯแบบ EMS
ซึ่งดำเนินธุรกิจอยู่ในตลาดที่มีการเปลี่ยนแปลงอยู่ตลอดเวลาโดยมีการเปลี่ยนแปลงเทคโนโลยีอย่างรวดเร็ว
ความสำเร็จในอนาคตของบริษัทฯ
จะขึ้นอยู่กับความสามารถในการตอบสนองต่อการเปลี่ยนแปลงความต้องการของลูกค้าได้อย่างรวดเร็วโดยการพัฒนาหรือการนำเสนอผลิตภัณฑ์ใหม่ๆ
การพัฒนาผลิตภัณฑ์ และการให้บริการที่ตรงต่อเวลาแก่ลูกค้า
ดังนั้นอาจจะทำให้บริษัทฯเกิดความเสี่ยงจากการที่สินค้าของบริษัทฯไม่สามารถที่จะพัฒนาได้ทันตามความก้าวหน้าของเทคโนโลยี
บริษัทฯ
จึงอาจจะต้องมีค่าใช้จ่ายในการซื้อเครื่องจักรใหม่ๆเข้ามาเพื่อนำเข้ามาผลิตสินค้าให้ได้ตรงกับความต้องการของตลาด
ทั้งนี้การเปลี่ยนแปลงของเทคโนโลยีในตัวผลิตภัณฑ์ที่บริษัทฯ ผลิตให้กับลูกค้า สายการผลิตของบริษัทฯ
จะต้องรองรับการผลิตสินค้าใหม่ ๆ ได้ตามการเปลี่ยนแปลงของตัวผลิตภัณฑ์ด้วย
อย่างไรก็ดีเทคโนโลยีการผลิตจะไม่เปลี่ยนแปลงเร็วเหมือนการเปลี่ยนแปลงเทคโนโลยีในตัวผลิตภัณฑ์
ประกอบกับสายการผลิตของบริษัทฯ มีความยืดหยุ่นสูงที่มีความสามารถรองรับสินค้าต่าง ๆ ที่บริษัทฯ
ผลิตทั้งสินค้าที่ผลิตอยู่เดิมและสินค้าใหม่ ๆ
โดยมีหน่วยงานวิจัยและพัฒนาเพื่อพัฒนาสายการผลิตให้สามารถรองรับการผลิตสินค้าที่มีการเปลี่ยนแปลงเกี่ยวกับเทคโนโลยี
รวมทั้งยังเพิ่มขีดความสามารถในสายการผลิตอย่างต่อเนื่องส่งผลให้มีต้นทุนการผลิตที่ต่ำอีกด้วย
ที่ผ่านมาบริษัทฯไม่ได้ประสบปัญหาด้านการเปลี่ยนแปลงเทคโนโลยีการผลิต
และในเร็วๆนี้ก็ยังไม่มีแนวโน้มการเปลี่ยนแปลงเทคโนโลยีที่จะส่งผลกระทบต่อบริษัทฯแต่อย่างใด

ทั้งนี้บริษัทฯ เชื่อว่าเทคโนโลยีที่ก้าวล้ำ กระตุ้นให้เกิดอุปกรณ์อีเล็คโทรนิคส์ใหม่ ๆ
เข้ามาทดแทนอุปกรณ์อีเล็คโทรนิคส์เดิมอยู่ตลอดเวลา ส่งผลให้รูปแบบการแข่งขันมีมากขึ้น
อายุของอุปกรณ์อีเล็คโทรนิคส์สั้นลง ซึ่งเป็นผลดีต่ออุตสาหกรรมบริการผลิตสินค้าอีเล็คโทรนิคส์
ในการเพิ่มจำนวนการผลิตสินค้า

5.  ปัจจัยความเสี่ยงจากการแข่งขันในตลาด

บริษัทฯยังคงอาศัยประสบการณ์ในการประกอบธุรกิจผลิตสินค้าและให้บริการในตลาดที่มีการแข่งขันสูงโดยคู่แข่งของบริษัทฯ
พยายามที่จะแข่งขันกับบริษัทฯ ด้านการลดต้นทุนของผลิตภัณฑ์
จึงมีผลให้การรักษาระดับผลกำไรให้ยังคงอยู่เป็นสิ่งที่ท้าทายมากสำหรับบริษัทฯ
บริษัทฯยังมั่นใจว่าความหลากหลายของธุรกิจและกลุ่มผลิตภัณฑ์ของบริษัทฯยังสามารถสร้างประโยชน์ให้กับลูกค้าในการได้เปรียบในการแข่งขัน
คู่แข่งของบริษัทฯ ได้มุ่งเน้นไปในด้านการทำให้ต้นทุนสินค้าต่ำเพื่อแข่งขันกับบริษัทฯ
ดังนั้นเพื่อจะตอบสนองต่อการแข่งขันด้วยปัจจัยนี้บริษัทฯจึงได้พยายามอย่างต่อเนื่องในการลดต้นทุนการผลิตสินค้า
โดยยังคงรักษาชื่อเสียงและมาตรฐานการให้บริการลูกค้าในระดับโลก
การร่วมมือกับลูกค้าในการช่วยออกแบบเทคโนโลยี และ
การแลกเปลี่ยนข้อมูลด้านลอจิสติกส์กับลูกค้าจะช่วยให้การบรรจุสินค้าและการขนส่งสินค้าสามารถทำได้ดีขึ้น
ซึ่งสามารถช่วยลูกค้าในการปรับปรุงโครงสร้างต้นทุน และส่งผลให้ลูกค้าเชื่อใจที่จะอยู่กับบริษัทฯ
และเพิ่มความสัมพันธ์ที่แข็งแกร่งขึ้น

6.  ปัจจัยความเสี่ยงจากสินค้าคงคลังล้าสมัย

เนื่องจากบริษัทฯจะทำการผลิตสินค้าตามคำสั่งซื้อของลูกค้า
ดังนั้นในบางครั้งลูกค้าอาจจะประมาณการสินค้ามากกว่าความเป็นจริงจึงทำให้มีวัตถุดิบส่วนเกิน
ซึ่งในส่วนนี้บริษัทฯไม่จำเป็นต้องรับผิดชอบต้นทุนดังกล่าว
แต่การที่บริษัทฯไม่สามารถประมาณการความต้องการที่แน่นอนของลูกค้าได้
ดังนั้นในการสั่งซื้อวัตถุดิบจากคู่ค้าบริษัทฯจะอาศัยประมาณการความต้องการของลูกค้าจากประสบการณ์ของบริษัทฯ
ซึ่งถ้าบริษัทฯประมาณการและมีการสั่งซื้อมากเกินไป
บริษัทฯจำเป็นต้องรับผิดชอบต้นทุนนั้นในขณะเดียวกันถ้าบริษัทฯประมาณการต่ำเกินไปก็อาจจะส่งผลให้บริษัทฯต้องสูญเสียรายได้ส่วนแบ่งทางการตลาดและความสัมพันธ์ที่ดีกับลูกค้าได้

เนื่องจากการผลิตสินค้าของบริษัทฯ
ส่วนใหญ่เป็นการผลิตให้กับลูกค้าภายใต้เครื่องหมายการค้าของลูกค้า ดังนั้นบริษัทฯ
จึงมีนโยบายการผลิตแบบผลิตตามคำสั่งของลูกค้า (Make to Order)
โดยจะมีการผลิตแบ่งออกเป็น 2 แบบ คือ

  (1) ผลิตภัณฑ์ต่าง ๆ ที่ผลิตให้กับลูกค้าจะเป็นการวิจัยและออกแบบจากลูกค้า
  โดยลูกค้าจะเป็นผู้ส่งสินค้าต้นแบบให้กับบริษัทฯ เพื่อทำการผลิตให้กับลูกค้า (Original
  Equipment Manufacturer :OEM)

  (2) ผลิตภัณฑ์ต่าง ๆ ที่ผลิตให้กับลูกค้าที่เป็นการวิจัยและออกแบบเองโดยบริษัทฯ (Original
  Design Manufacturer: ODM)

จากการใช้นโยบายการผลิตแบบผลิตตามคำสั่งซื้อของลูกค้าประกอบกับรายได้ส่วนใหญ่ของบริษัทฯ
มาจากการผลิตแบบ OEM ดังนั้น ความเสี่ยงจากสินค้าหรือวัตถุดิบคงคลังล้าสมัยในการผลิตแบบ OEM
จะส่งผลกระทบต่อบริษัทฯไม่มากนัก สำหรับการผลิตแบบ ODM
ซึ่งจะมีความเสี่ยงจากสินค้าหรือวัตถุดิบคงคลังล้าสมัยมากกว่าการผลิตสินค้าแบบ OEM
แต่การผลิตในส่วนนี้มีจะปริมาณที่น้อยเมื่อเทียบกับยอดขายทั้งหมดของบริษัท
วัตถุดิบหรือสินค้าคงคลังของนั้นจะถูกประเมินมูลค่าโดยผ่านการตรวจสอบจากผู้ตรวจสอบบัญชี
หากวัตถุดิบนั้นเป็นส่วนประกอบมาตรฐานที่สามารถนำไปใช้เพื่อการผลิตสินค้าอื่นได้ในอนาคต
วัตถุดิบดังกล่าวก็จะไม่ถูกบันทึกเป็นสินค้าคงคลังล้าสมัย
หากผลิตภัณฑ์ที่ผลิตขึ้นมาแล้วไม่สามารถขายออกไปได้ สินค้าคงคลังนี้ก็จะถูกประเมินมูลค่าใหม่ทุกปี
เพื่อเป็นการใช้นโยบายบัญชีแบบอนุรักษ์นิยม บริษัทฯ จะใช้วิธี mark-to-market
ซึ่งจะมีการประเมินราคาทุกเดือนและมีการตั้งสำรองในกรณีต้นทุนสินค้าสูงกว่าราคาตลาด
และจะไม่มีการกลับสำรองแม้ว่าในเดือนถัดไปราคาตลาดจะสูงขึ้น
ยกเว้นกรณีสิ้นแต่ละไตรมาสที่จะมีการจัดทำงบที่จะต้องมีการประเมินมูลค่าสินค้าอาจมีการกลับสำรองได้
และสินค้าคงคลังที่มีอายุเกิน 2 ปีขึ้นไป เช่น Web Pad, สินค้าจอ LCD เป็นต้น บริษัทฯ จะทำการ
write off สินค้านั้น ยกเว้นในกรณีที่มีคำสั่งซื้อสินค้านั้นเข้ามา บริษัทฯ
จะทำการพิจารณาและไม่ตัดสินค้าตัวนั้นเป็นสินค้าล้าสมัยซึ่งจะมีการพิจารณาเป็นกรณี ๆ ไป

อย่างไรก็ดี บริษัทฯ
ได้มีการควบคุมอย่างเข้มงวดในเรื่องของความเสี่ยงในสินค้าคงคลังและวัตถุดิบล้าสมัย
โดยการควบคุมตารางเวลาการขนส่งสินค้าและการจัดซื้อวัตถุดิบ

7.  ปัจจัยความเสี่ยงจากการพึ่งพิงกลุ่มลูกค้าหลัก

ถ้าบริษัทฯ
ต้องสูญเสียลูกค้าที่มีความสำคัญไปจะทำให้เกิดผลกระทบต่อบริษัทฯในด้านการเงินและการปฏิบัติงาน
บริษัทฯคาดว่าลูกค้ารายใหญ่นี้จะยังคงสร้างส่วนแบ่งรายได้หลักให้กับบริษัทฯในปี 2551
และในอนาคต เพื่อเป็นการดึงดูดลูกค้ารายใหม่ๆพร้อมทั้งยังสามารถรักษาฐานลูกค้าเดิมได้ บริษัทฯ
จะนำเสนอราคาของสินค้าที่จูงใจให้กับลูกค้า อย่างไรก็ดี บริษัทฯ
ได้พยายามที่จะกระจายความเสี่ยงที่จะเกิดขึ้นจากปัจจัยนี้ โดยบริษัทฯ ได้ทำการพัฒนาสินค้าใหม่ ๆ
และเพิ่มฐานลูกค้าใหม่อย่างต่อเนื่อง จึงมีผลให้บริษัทฯ สามารถเข้าสู่ธุรกิจการผลิตสินค้า
เครื่องปริ้นเตอร์แบบพ่นหมึก (Ink-Jet Printer) เครื่องปริ้นเตอร์แบบอเนกประสงค์
(Milti-Function Printer) แผงวงจรฮาร์ดดิสสำหรับPC, เครื่องรับส่งสัญญาณดาวเทียม
หูฟังโทรศัพท์มือถือแบบไร้สาย และอื่นๆ ในขณะเดียวกัน บริษัทฯก็ได้มีการพัฒนาคิดค้นสินค้าใหม่ ๆ
ในกลุ่มธุรกิจ PCB และกลุ่มโทรศัพท์เคลื่อนที่ เครื่องรับส่งสัญญาณดาวเทียม (Set Top Box)
จึงสามารถช่วยลดความเสี่ยงจากการพึ่งพิงกลุ่มลูกค้าหลักลงได้

8.  ปัจจัยความเสี่ยงจากการพึ่งพิงและการแข่งขันกับบริษัทแม่

เนื่องจากบริษัทฯ เป็นผู้ผลิตประเภท EMS ซึ่งจะผลิตผลิตภัณฑ์ตามคำสั่งผลิต และ เทคโนโลยี
ของลูกค้า บริษัทไม่มีการพึ่งพิงเทคโนโลยีจากกลุ่ม Kinpo ซึ่งเป็นบริษัทแม่ของบริษัทฯ และ บริษัทฯ
ได้จัดตั้งแผนกวิจัยและพัฒนาที่จะพัฒนาคุณภาพและรูปแบบของสินค้าที่บริษัทฯ
ทำการผลิตและสายการผลิตให้มีต้นทุนต่ำอยู่เสมอ
เพื่อที่จะได้สามารถที่จะพัฒนาองค์ความรู้และวิทยาการสำหรับการพัฒนาสายการผลิตได้ด้วยตัวของบริษัทฯ
เอง ในขณะเดียวกันบริษัทฯ ได้ลงทุนในเทคโนโลยีเพื่อใช้ในการวิจัยและพัฒนาในเกาหลีและไต้หวัน
เพื่อสร้างทักษะด้านเทคโนโลยีที่เกี่ยวข้องกับอุปกรณ์โทรคมนาคม และผลิตภัณฑ์คอมพิวเตอร์
สำหรับการแข่งขันระหว่างบริษัทผู้ถือหุ้นรายใหญ่กับบริษัทฯ
ไม่ถือเป็นประเด็นการแข่งขันในสินค้าชนิดเดียวกัน เนื่องจาก กลุ่ม Kinpo กลุ่ม Compal
และบริษัทฯ มุ่งเน้นผลิตผลิตภัณฑ์ที่แตกต่างกัน เช่น Kinpo Electronic, Inc.
จะให้ความสำคัญและมุ่งเน้นกับผลิตภัณฑ์ประเภทกล้องถ่ายรูประบบดิจิตอล
ออร์แกนไนเซอร์ระบบดิจิตอล และ GPS ส่วน Compal Electronic, Inc.
จะให้ความสำคัญและมุ่งเน้นกับผลิตภัณฑ์ประเภท Computer Notebook และบริษัทฯ
จะให้ความสำคัญและมุ่งเน้นกับผลิตภัณฑ์ประเภท Printer, Mobile Phone, Set Top Box,
Bluetooth, PCB Board เป็นต้น ซึ่งอาจจะมีการแข่งขันเกิดขึ้นได้ในอนาคต เนื่องจากทั้งบริษัทฯ
รวมทั้งกลุ่ม Kinpo กลุ่ม Compal นั้นมีฐานการผลิตสินค้าที่ประเทศจีนเท่านั้น แต่ทั้งนี้บริษัทฯ
เองมีโรงงานเป็นฐานการผลิตสินค้า ทั้ง 2 ที่คือโรงงานในประเทศไทยและประเทศจีน
เพื่อสามารถที่จะเสนอราคาให้กับลูกค้าในระดับที่ลูกค้าพอใจและยังเป็นการกระจายความเสี่ยงในประเทศอีกด้วย

9.  ปัจจัยความเสี่ยงจากความเพียงพอของเงินทุนหมุนเวียน

เงินทุนหมุนเวียนมีส่วนสำคัญในการดำเนินกิจการและขยายการเติบโตของธุรกิจ ซึ่งหากบริษัทฯ
มีเงินทุนหมุนเวียนไม่เพียงพออาจส่งผลกระทบกับการซื้อวัตถุดิบสำหรับการผลิตซึ่งจะส่งผลกระทบต่อการรับงานและผลการดำเนินงานของบริษัทฯ
ได้ อย่างไรก็ดี บริษัท ฯ ได้มีการเพิ่มเงินทุนเพิ่มเติมไว้สำหรับเงินทุนหมุนเวียน และ
ความต้องการด้านการเงินด้านอื่น โดย ณ วันที่ 19 เมษายน 2549 บริษัทได้ออกใบสำคัญแดสงสิทธิ
เสนอแก่ผู้ถือหุ้นจำนวน 725,931,801 หน่วย กับ 686,454,462 หน่วย
ปัจจุบันยอดเงินคงเหลือสำหรับเงินทุนอยู่ที่จำนวน 3,432,572,310 บาท ในอัตราการใช้สิทธิ 1
ใบสำคัญแสดงสิทธิต่อ 1.03389 หุ้นสามัญ และราคาใช้สิทธิ 4.8326
บาทต่อหุ้นใบสำคัญแสดงสิทธิจะมีอายุถึงวันที่ 18 เมษายน 2552 นอกจากนี้ ณ วันที่ 28 กันยายน
2550 บริษัทได้ออกใบสำคัญแสดงสิทธิอายุ 3 ปี (ESOP) จำนวนทั้งสิ้น 156,000,000 หน่วย
ให้แก่พนักงานในอัตราการใช้สิทธิ 1 ใบสำคัญแสดงสิทธิ ต่อ 1 หุ้นสามัญ และราคาใช้สิทธิ 1
บาทต่อหุ้น ใบสำคัญแสดงสิทธิ (CCET- W2) จะมีอายุถึงวันที่ 28 กันยายน 2553 บริษัทฯ
ก็ได้มีการสำรองเงินทุนหมุนเวียนเพิ่มขึ้น โดยการมีการกู้ยืมเงินในระยะสั้น และระยะกลาง ซึ่ง ณ
วันที่ 31 ธันวาคม 2550 บริษัทฯ มีวงเงินกู้ (Credit Line) จำนวน 272.94
ล้านดอลลาร์สหรัฐ (รวมการขอกู้ Syndication loan จำนวน 34.29 ล้านดอลลาร์สหรัฐ)
ซึ่งเทียบเท่ากับวงเงิน 9,280.98 ล้านบาท ซึ่งบริษัทฯ คาดว่าบริษัทฯ
จะมีเงินทุนหมุนเวียนในการดำเนินธุรกิจอย่างเพียงพอในอนาคต อย่างไรก็ตาม
ความต้องการเงินทุนหมุนเวียนที่จะเพิ่มขึ้นในอนาคตจะขึ้นอยู่กับการเติบโตของอุตสาหกรรมและความสามารถของบริษัทฯ
ในการหาลูกค้า